গোগনগর ইউপিতে প্রধানমন্ত্রীর উপহার সামগ্রী বিতরণ গোগনগর ইউপিতে প্রধানমন্ত্রীর উপহার সামগ্রী বিতরণ – Narayanganjer Kagoj
গোগনগর ইউনিয়ন পরিষদের পক্ষ থেকে প্রধানমন্ত্রী শেখ হাসিনার দেয়া উপহার সামগ্রী বিতরণ করা হয়েছে। বৃহস্পতিবার (২৫ জুন) সকাল ১১টায় বঙ্গবন্ধু উচ্চ বিদ্যালয়ের হল রুমে গোগনগর ইউনিয়ন পরিষদের ভারপ্রাপ্ত চেয়ারম্যান নুর হোসেন সওদাগর অসহায় নারী পুরুষের হাতে প্রধানমন্ত্রী শেখ হাসিনার উপহার সামগ্রী তুলে দেন।
এ সময় উপস্থিত ছিলেন, গোগনগর ইউনিয়ন পরিষদের পক্ষ প্যানেল চেয়ারম্যান লিপি আক্তার, সদর থানা আওয়ামী লীগের সাধারণ সম্পাদক মোহাম্মদ উল্লাহ আল মামুন, ইউপি মেম্বার তাহমিনা বেবী, তোফাজ্জল হোসেন কাবিল, দেলোয়ার হোসেন, গোগনগর ইউনিয়ন জাতীয় পার্টির সাধারণ সম্পাদক মকবুল হোসেন সওদাগর, ইলিয়াস, ইদু মিয়া, শাহাদাত প্রমুখ।
ভারপ্রাপ্ত চেয়ারম্যান নুর হোসেন সওদাগর বলেন, গণতন্ত্রের মানসকন্যা জননেত্রী ও প্রধানমন্ত্রী শেখ হাসিনার ক্ষুধামুক্ত বাংলাদেশ গড়ার লক্ষে তার পক্ষ হতে উপহার সামগ্রী আপনাদের হাতে তুলে দিলাম। প্রধানমন্ত্রীর জন্য দোয়া করবেন। পরে ২০৫ জনের হাতে খাদ্য সামগ্রী তুলে দেয়া হয়।